יבגני ניקיטין

יבגני ניקיטין (רוסית: Евгений Никитин; ) הוא כימאי פיזיקלי ישראלי, פרופסור אמריטוס בפקולטה לכימיה של הטכניון.

חייו 
בין השנים 1955-1950 ניקיטין היה תלמיד במחלקה לפיזיקה של אוניברסיטת סראטוב ברוסיה. בשנת 1958 סיים לימודי דוקטורט במכון לכימיה פיזיקלית באקדמיה למדעים במוסקבה. בין השנים 1991-1965 היה חבר סגל במכון מוסקבה לפיזיקה וטכנולוגיה והתקדם עד לדרגת פרופסור מן המניין. החל משנת 1992 ועד לשנת 2002 היה פרופסור לכימיה פיזיקלית בטכניון ומאז הוא פרופסור אמריטוס. משנת 2002 הוא משמש פרופסור אורח במכון מקס פלאנק בגוטינגן, גרמניה.

במהלך עבודתו כחוקר פרסם ניקיטין 18 ספרים ולמעלה מ-320 מאמרים בתחום התמחותו.

בשנת 1977 התקבל ניקיטין כחבר לאקדמיה לאופולדינה, האקדמיה הלאומית למדעים של גרמניה. בשנת 1983 התקבל כחבר באקדמיה האירופית למדעים ואמנויות. מאז שנת 1987 הוא חבר באקדמיה הבינלאומית למדע קוונטי ומולקולרי. בשנת 1991 הוענק לו פרס אלכסנדר פון הומבולדט, מאוניברסיטת גטינגן. בשנת 2012 הוא התקבל כחבר באקדמיה למדעים ולמדעי הרוח של גטינגן.

קישורים חיצוניים
 דף הבית של פרופסור ניקיטין, באתר הטכניון
 דף הבית של פרופסור ניקיטין, באתר מכון מקס פלאנק

הערות שוליים

כימאים ישראלים
סגל הטכניון: כימיה
ישראלים ילידי ברית המועצות
עולים בשנות ה-1990
כימאים פיזיקליים
ישראלים שנולדו ב-1933